《次韵辉卿感春 其一》
宋代·吕南公

日日春阴共惨然，愁怀不称艳阳天。已从鲁酒迷醒枕，更向瑶琴怯武弦。

往事自惊千里梦，胜游谁犯五更烟。因君解道花如锦，始为芳菲忆去年。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。